Diari Oficial de la Generalitat Valenciana


Sumari del DOGV 2500, del 04-05-1995 (1995/834553)

ORDRE conjunta de 27 de març de 1995, de la Conselleria de Medi Ambient i de la Conselleria d'Educació i Ciència, per la qual es convoquen ajudes per a la realització d'activitats d'educació ambiental.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/27/(3)/dof/vci/html**

### Dades del document

Número de DOGV
:   2500

Data del DOGV
:   04-05-1995

Secció del DOGV
:   DISPOSICIONS GENERALS

Número del document
:   1995/834553


Data del document
:   27-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE conjunta de 27 de març de 1995, de la Conselleria de Medi Ambient i de la Conselleria d'Educació i Ciència, per la qual es convoquen ajudes per a la realització d'activitats d'educació ambiental.   
La necessitat d'una educació relativa al medi ambient ha estat reconeguda per la comunitat internacional a partir de la conferència de les Nacions Unides celebrada a Estocolm el 1972 sobre el medi ambient. Els organismes de les Nacions Unides, i en particular la UNESCO i les altres institucions internacionals interessades adopten, de comú acord, les disposicions necessàries per establir un programa educatiu internacional d'ensenyament interdisciplinar, escolar i extraescolar, relatiu al medi ambient que abaste tots els nivells d'ensenyament i adreçat a tots, joves i adults, a fi de fer-los conèixer les accions que ells poden realitzar, dins de les seues limitacions, per generar i protegir el medi ambient.  
Potenciar el coneixement del medi ambient resulta en l'actualitat imprescindible per a promoure la presa de consciència de la importància de la conservació de l'entorn, tant en la població escolar com adulta.  
L'adquisició d'aquests coneixements genera l'adopció de modes de vida que permeten un equilibri harmònic i de respecte al medi ambient.  
L'educació per a un desenvolupament sostenible exigeix, igualment, la formació de mestres, científics i membres de la societat en general mitjançant programes sectorials per tal d'abordar, en totes les disciplines, la dinàmica del medi físic, biològic i socioeconòmic.  
La Conselleria de Medi Ambient i la Conselleria d'Educació i Ciència tenen el propòsit d'impulsar les activitats que en aquest sentit elaboren entitats, institucions i associacions, i els centres públics d'educació.  
Per aquesta raó, d'acord amb les atribucions que ens confereixen l'article 35 de la Llei 5/1983, de 30 de desembre, del Govern Valencià (DOGV de 30 de desembre de 1983), com també l'article 45 del text refós de la Llei de la Hisenda Pública Valenciana, aprovat pel Decret Legislatiu de 26 de juny de 1991 (DOGV de 17 de juliol de 1991),  
DISPOSEM:  
Article primer. Objecte  
Constitueix l'objecte d'aquesta ordre, la convocatòria per a la concessió d'ajudes adreçades a la realització d'activitats d'educació ambiental. Les esmentades ajudes seran concedides a càrrec de la línia pressupostària 664, capítol IV, del programa 442.20 fins a l'import de 7.778.844 pessetes, quantia ampliable a l'import aprovat per la Llei del Pressupostos de la Generalitat Valenciana per a l'exercici 1995.  
Article segon. Beneficiaris  
Podran sol·licitar aquestes ajudes les associacions, les institucions i els grups ecològics sense ànim de lucre que habitualment realitzen activitats relacionades amb el Medi Ambient, d'acord amb les seues normes fundacionals, si així ho estableixen expressament, o amb acreditació documental suficient quan aquell punt no figure entre les seues finalitats de manera explícita, com també els centres públics d'educació.  
Article tercer. Activitats subvencionades  
Les subvencions es destinaran al finançament de les despeses corrents originades per l'execució de programes o activitats durant l'any 1995 que estiguen dirigits a:  
- La formació i educació per a la conservació del medi natural  
- L'elaboració de material didàctic relacionat amb el medi ambient en general  
- La formació del professorat i la població adulta en general en temes relacionats amb el medi ambient.  
L'import de les subvencions regulades en aquesta ordre, en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.  
Article quart. Instàncies i documentació  
Les sol·licituds d'ajuda s'hauran de presentar en un model normalitzat, d'acord amb l'annex I, i s'hi hauran d'adjuntar els documents següents:  
a) Els que acrediten la constitució legal de l'entitat o associació, i els seus estatuts.  
b) Fotocòpia compulsada del NIF o CIF del sol·licitant.  
c) Autorització de l'entitat sol·licitant a la persona que la representa.  
d) Certificat original expedit per la tresoreria territorial de la Seguretat Social d'estar al corrent de les obligacions de la Seguretat Social o, si escau, d'estar-ne exempts.  
e) Certificat original expedient per l'Agència Tributària d'estar al corrent de les obligacions fiscals o, si escau, d'estar-ne exempts.  
f) Imprès d'alta de tercers per a pagaments de la Generalitat Valenciana, d'acord amb l'annex II, en cas de no figurar en el Registre de Tercers de la Conselleria d'Economia i Hisenda.  
g) Documentació que acredite de manera suficient la realització habitual d'activitats relacionades amb el medi ambient quan aquest punt no s'incloga en els estatuts de l'entitat o l'associació sol·licitant.  
h) Així mateix, hauran de presentar una declaració de les ajudes que hagen rebut per al mateix fi de qualsevol altra administració o ens públic o privat, segons l'annex III.  
Article cinquè. Termini i lloc de presentació  
Les instàncies, juntament amb la documentació requerida en l'article anterior, s'hauran de presentar en el termini d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
Les sol·licituds de les ajudes hauran d'adreçar-se al conseller de Medi Ambient, i hauran de presentar-se al Registre General de la Conselleria de Medi Ambient, siti al carrer de l'Arquitecte Alfaro, núm. 39 (CP: 46950), de València, als serveis territorials de la Conselleria de les províncies d'Alacant, Castelló i València, i als centres de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú (BOE num. 285, de 27 de novembre de 1992).  
Article sisè. Comissió avaluadora  
La selecció de les sol·licituds, la farà una comissió la presidència de la qual serà exercida pel secretari general de la Conselleria de Medi Ambient o persona que delegue amb aquest fi, i la secretaria, per un funcionari destinat en la Secretaria General Administrativa d'aquesta. La resta de la comissió la integraran cinc vocals, dels quals cadascuna de les direccions generals de la Conselleria de Medi Ambient en designarà un; un altre serà designat per la Direcció General d'Ordenació i Innovació Educativa de la Conselleria d'Educació i Ciència i el cinquè, pel secretari general de la Conselleria de Medi Ambient  
Aquesta comissió elevarà la corresponent proposta de concessió d'ajudes al conseller de Medi Ambient, la resolució definitiva del qual es publicarà en el Diari Oficial de la Generalitat Valenciana i es notificarà a les persones interessades.  
Article setè. Criteris d'avaluació  
S'aplicaran els criteris de selecció següents:  
1. La integració del projecte que se subvenciona en un programa més ampli d'educació ambiental.  
2. La realització de jornades, seminaris, conferències, aules, debats o actes de naturalesa anàloga, com a mecanisme de difusió i participació.  
3. L'àmbit territorial de l'acció que s'ha de fer, com també la durada i el nombre de participants.  
4. L'obertura de l'activitat a persones alienes a l'entitat sol·licitant.  
5. La viabilitat tècnica i econòmica de l'activitat que es realitzarà.  
6. El grau d'adequació entre la despesa prevista i els objectius que es persegueixen amb el projecte.  
Article vuitè. Audiència dels interessats  
Una volta instruït el procediment, i immediatament abans de redactar la proposta de resolució, serà notificat als interessats perquè, a la vista d'aquest, i en un termini de 15 dies a comptar de la recepció de la notificació, al·leguen i presenten els documents i justificacions que estimen pertinents.  
Article nové. Termini de resolució  
Transcorreguts tres mesos des de l'endemà de l'acabament del termini per a la presentació de les sol·licituds sense recaure-hi resolució expressa, aquestes es consideraran desestimades.  
Contra la resolució per la qual s'atorguen o es deneguen les ajudes sol·licitades, els interessats podran interposar-hi un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació, de conformitat amb el que disposen els articles 58 i següentsde la Llei Reguladora de la Jurisdicció Contenciosa Administrativa, després de la comunicació a aquesta Conselleria, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment administratiu Comú. Tot això, sense perjudici que s'utilitze qualsevol altra via que es considere oportuna.  
Article deu. Obligacions dels beneficiaris  
Els beneficiaris quedaran obligats al compliment de les condicions establertes en la resolució de concessió de la subvenció. L'incompliment d'aquestes condicions podrà donar lloc a l'anul·lació o la reducció dels beneficis concedits i, si escau, al reintegrament de les quantitats que corresponguen.  
Article onze. Justificació del pagament  
Per al cobrament de les ajudes, els beneficiaris hauran de presentar una memòria descriptiva de l'activitat realitzada i els documents acreditatius de les despeses ocasionades en l'execució de les activitats abans del 15 de novembre d'aquest exercici.  
Article dotze  
En tot allò no regulat en aquesta ordre, regirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, com també en la Llei 13/1994, de 31 de desembre, de Pressupostos de la Generalitat Valenciana per a l'exercici 1995, i la normativa que la desenvolupa.  
DISPOSICIONS FINALS  
Primera  
S'autoritza el secretari general de la Conselleria de Medi Ambient per dictar, dins de l'àmbit de les seues competències, les resolucions que requeresquen l'aplicació i el desplegament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 27 de març de 1995  
El conseller de Medi Ambient,  
EMÉRIT BONO I MARTíNEZ  
El conseller d'Educació i Ciència  
JOAN ROMERO I GONZáLEZ  
ANNEX I  
Sol·licitud d'ajudes per a activitats d'educació ambiental  
Ordre de 27 de març de 1995  
Sol·licitant  
Primer cognom:  
Segon cognom:  
Nom:  
NIF:  
Número de la Seguretat Social:  
Adreça:  
Població:  
Codi postal:  
Província:  
Telèfon:  
Representant  
Primer cognom:  
Segon cognom:  
Nom:  
NIF/CIF:  
Adreça:  
Població:  
Codi postal:  
Província:  
En representació de:  
Activitats que es realitzaran:  
Pressupost:  
Sol·licite que ingresseu la quantitat que pertoque en l'entitat bancària següent:  
Banc:  
Sucursal:  
Control:  
Codi bancari:  
Número de compte:  
CONSELLERIA DE MEDI AMBIENT  
ANNEX II  
Anvers:  
Manteniment de tercers - Proveïdors  
Alta d'entitat de crèdit  
Nom del proveïdor:  
Adreça:  
Població:  
Codi postal:  
Denominació del compte (titular):  
DNI/CIF:  
Denominació de l'entitat financera:  
Denominació de la sucursal:  
Codi de la sucursal:  
Número del compte corrent:  
Declare que són certes les dades més amunt indicades i que identifiquen el compte de l'entitat financera en la qual vull rebre els pagaments que en qualitat de proveïdor de la Generalitat Valenciana em corresponguen.  
Nom de qui firma:  
En qualitat de:  
DNI:  
Revers:  
Dades que ha d'emplenar l'administració  
Diligència per fer constar que s'ha verificat la identitat, la legitimació de la firma i la titularitat del compte  
... , ... de ... de 1995  
El/La ...  
 (nom)  
Codificació de tercer ...  
ANNEX III  
Subvencions concedides per altres organismes públics o privats  
Organisme  
Concepte de la subvenció  
Import  
Data de cobrament  
Declare que són certes les dades més amunt indicades, les quals reflecteixen les ajudes rebudes d'altres organismes públics o privats per al desenvolupament de l'activitat per a la qual se sol·licita l'ajuda.   
Nom de qui firma:  
En qualitat de:  
DNI:  
CONSELLERIA DE MEDI AMBIENT


Còpia Permalink ELI